CELEX: 62005TA0109
Language: el
Date: 2011-05-24 00:00:00
Title: Συνεκδικασθείσες υποθέσεις T-109/05 και T-444/05: Απόφαση του Γενικού Δικαστηρίου της 24ης Μαΐου 2011 — NLG κατά Επιτροπής [Πρόσβαση στα έγγραφα — Κανονισμός (ΕΚ) 1049/2001 — Έγγραφα σχετικά με το κόστος που απορρέει από υποχρεώσεις παροχής δημόσιας υπηρεσίας στον τομέα των κρατικών ενισχύσεων — Άρνηση προσβάσεως — Εξαίρεση αφορώσα την προστασία των εμπορικών συμφερόντων τρίτου — Επαγγελματικό απόρρητο — Υποχρέωση αιτιολογήσεως — Ίση μεταχείριση — Έγγραφα προερχόμενα από κράτος μέλος]

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/20
            
         Απόφαση του Γενικού Δικαστηρίου της 24ης Μαΐου 2011 — NLG κατά Επιτροπής
   (Συνεκδικασθείσες υποθέσεις T-109/05 και T-444/05) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με το κόστος που απορρέει από υποχρεώσεις παροχής δημόσιας υπηρεσίας στον τομέα των κρατικών ενισχύσεων - Άρνηση προσβάσεως - Εξαίρεση αφορώσα την προστασία των εμπορικών συμφερόντων τρίτου - Επαγγελματικό απόρρητο - Υποχρέωση αιτιολογήσεως - Ίση μεταχείριση - Έγγραφα προερχόμενα από κράτος μέλος)
   2011/C 204/34
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Navigazione Libera del Golfo Srl (NLG), πρώην Navigazione Libera del Golfo SpA (Νάπολη, Ιταλία) (εκπρόσωποι: S. Ravenna και A. Abate, δικηγόροι)
   
      Καθής: Ευρωπαϊκή Επιτροπή (εκπρόσωποι: P. Costa de Oliveira και V. Di Bucci)
   
      Παρεμβαίνοντες υπέρ της καθής: Ιταλική Δημοκρατία (εκπρόσωποι: αρχικώς I. Braguglia και M. Fiorilli, avvocato dello Stato, στη συνέχεια M. Fiorilli και R. Adam, και τέλος I. Bruni, avvocato dello Stato) (υπόθεση T-444/05)· Συμβούλιο της Ευρωπαϊκής Ένωσης (εκπρόσωποι: B. Driessen και A. Vitro) (υπόθεση T-444/05)· Caremar SpA (Νάπολη) (εκπρόσωποι: αρχικώς G. M. Roberti, A. Franchi και G. Bellitti, στη συνέχεια G. M. Roberti, G. Bellitti και I. Perego, δικηγόροι) (υποθέσεις T-109/05 και T-444/05)
   
      Αντικείμενο
   
   Αίτημα ακυρώσεως των αποφάσεων D(2005) 997, της 3ης Φεβρουαρίου 2005, και D(2005) 9766, της 12ης Οκτωβρίου 2005, της Επιτροπής, με τις οποίες αυτή αρνήθηκε στην προσφεύγουσα την πρόσβαση σε ορισμένα στοιχεία που δεν περιλαμβάνονται στο δημοσιευθέν κείμενο της αποφάσεως 2005/163/ΕΚ της Επιτροπής, της 16ης Μαρτίου 2004, σχετικά με τις κρατικές ενισχύσεις που χορηγήθηκαν από την Ιταλία στις ναυτιλιακές εταιρείες Adriatica, Caremar, Siremar, Saremar και Toremar (Gruppo Tirrenia) (ΕΕ 2005, L 53, σ. 29).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση D(2005) 997 της Επιτροπής, της 3ης Φεβρουαρίου 2005, καθόσον αφορά την άρνηση προσβάσεως στα λεπτομερή στοιχεία του προσθέτου κόστους με το οποίο επιβαρύνεται ετησίως η Caremar SpA σχετικά με τις υπηρεσίες μεταφοράς επιβατών στο δρομολόγιο Νάπολη-Beverello/Capri τόσο με πορθμεία όσο και με ταχύπλοα σκάφη.
            
         
               2)
            
            
               Απορρίπτει την προσφυγή στην υπόθεση T-109/05 κατά τα λοιπά.
            
         
               3)
            
            
               Η Ευρωπαϊκή Επιτροπή φέρει το ένα τρίτο των δικαστικών της εξόδων και το ένα τρίτο των εξόδων της Navigazione Libera del Golfo Srl (NLG), η δε τελευταία φέρει τα δύο τρίτα των δικαστικών της εξόδων και τα δύο τρίτα των εξόδων της Επιτροπής στην υπόθεση T-109/05.
            
         
               4)
            
            
               Η Caremar φέρει τα δικαστικά της έξοδα στην υπόθεση T-109/05.
            
         
               5)
            
            
               Ακυρώνει την απόφαση D(2005) 9766 της Επιτροπής, της 12ης Οκτωβρίου 2005.
            
         
               6)
            
            
               Καταδικάζει την Ευρωπαϊκή Επιτροπή στα δικαστικά έξοδα στην υπόθεση T-444/05.
            
         
               7)
            
            
               Η Ιταλική Δημοκρατία, το Συμβούλιο της Ευρωπαϊκής Ένωσης και η Caremar φέρουν τα δικαστικά τους έξοδα.
            
         
      (1)  EE C 106 της 30.4.2005.